***Το ποντικάκι που ήθελε να αγγίξει ένα αστεράκι***

Η γιορτή μας είναι βασισμένη στο παραμύθι του Ευγένιου Τριβιζά με τον ομώνυμο τίτλο.

Το παραμύθι πραγματεύεται ένα ποντικάκι που ήθελε να αγγίξει ένα αστέρι. Ο παππούς του, όμως, του εξηγούσε ότι αυτό είναι πάρα πολύ δύσκολο γιατί τα αστέρια είναι πολύ ψηλά στον ουρανό. Ένα, όμως, Χριστουγεννιάτικο βράδυ, που το ποντικάκι βγήκε από την ποντικοφωλιά του, είδε στη μέση του σαλονιού ένα στολισμένο έλατο και στην κορυφή του έλατου ένα ασημένιο αστεράκι. Αυτή ήταν η ευκαιρία του για να πραγματοποιήσει το όνειρό του… Στη Χριστουγεννιάτικη γιορτή μας θα γίνει δραματοποίηση του παραμυθιού με την παρουσία εμψυχώτριας, όπου θα συμμετάσχουν από κοινού, γονείς και παιδιά. Το παραμύθι θα αποδοθεί με μουσική και κίνηση!

Μετά, τα παιδιά θα δουλέψουν μαζί με τους γονείς τους σε εργαστήριο και θα στολίσουν ένα χριστουγεννιάτικο δέντρο!!!

Καλές Γιορτές!